**ΣΥΛΛΟΓΟΣ ΙΔΙΩΤΙΚΩΝ ΕΚΠΑΙΔΕΥΤΙΚΩΝ ΛΕΙΤΟΥΡΓΩΝ ΒΟΡΕΙΑΣ ΕΛΛΑΔΑΣ**

**(Σ.Ι.Ε.Λ.-Β.Ε.)**

Αρθ. Ιδρ. Απόφασης Πρωτοδικείου Θεσσαλονίκης 249\1975

**Μέλος της Ο.Ι.Ε.Λ.Ε.**

**Λέοντος Σοφού 10 (5ος όροφος), 546 25 Θεσσαλονίκη**

**ΑΦΜ 997290175 ΔΟΥ Α’ ΘΕΣ/ΝΙΚΗΣ Τηλ. & Fax: 2310 530533**

**e-mail:** sielbe@gmail.com **mailing-list:** sielbe-mailing-list@googlegroups.com

**website:** www.sielbe.gr

Θεσσαλονίκη, 19/12/2021

Αρ. Πρωτ.: 1290

**ΑΝΑΚΟΙΝΩΣΗ**

Ο Σύλλογος Ιδιωτικών Εκπαιδευτικών Λειτουργών Βόρειας Ελλάδας πενθεί. Οι ιδιωτικοί εκπαιδευτικοί θρηνούμε την απώλεια του Μιχάλη Κουρουτού, του προέδρου, του φίλου, του συμπαραστάτη, του αγωνιστή. Ήταν ο ορισμός του Πολιτικού Άνδρα: με όραμα, με τακτική, με πείσμα, με πειθώ, με ευαισθησία, με πάθος για το κοινό καλό, για την υπηρεσία των δικαιωμάτων και των δικαίων των εκπαιδευτικών και των μαθητών, των εργαζομένων και των αδύναμων αυτής της κοινωνίας. Ήταν το πρότυπο του Συνδικαλιστή, έβαζε πάνω από όλα, ακόμη και από την υγεία του, τα συμφέροντα των ιδιωτικών εκπαιδευτικών. Τα κόμματα τον ήθελαν, αλλά αυτός έβλεπε πάνω και πέρα από κομματικές παρατάξεις και μικροπολιτικές αγκυλώσεις. Ο όγκος του τεράστιος, επιβαλλόταν φυσικά, με την γνώση και το πολιτικό του ένστικτο. Αδιάκοπα παρών οπουδήποτε θιγόταν ο ιδιωτικός εκπαιδευτικός: στα σχολεία, στους δρόμους, στα υπουργεία, στα υπηρεσιακά συμβούλια, στην ΓΣΕΕ, στην Βουλή, στα δικαστήρια, σε όλη την Ελλάδα, αλλά και έξω από αυτή. Σταθερά προσιτός στον οποιοδήποτε, γνήσια λαϊκός, μα και διανοούμενος υπήρξε ο Καπετάνιος της ομοσπονδίας για 24 χρόνια.

Ο ΣΙΕΛΒΕ του χρωστάει πάρα πολλά, τόσα που είναι αδύνατον να καταγραφούν. Αυτό το χρέος προς τον Μιχάλη και το έργο του δεν μπορούμε παρά να το ξεπληρώσουμε με την καθημερινή πάλη για την αξιοπρέπεια των συναδέλφων μας, για τους Λειτουργούς της ιδιωτικής εκπαίδευσης. Αυτό ήθελε, αυτό θα πράξουμε.

Μιχάλη, ήσουν και θα είσαι πάντα μαζί μας.

Για το ΔΣ

 Ο Πρόεδρος Η Γεν. Γραμματέας

 Σελέκος Δημήτρης Παλαντζιάν Ελίνα